
    Ideen til denne boken oppstod under en samling om skole–hjem-samarbeid for lærerstudenter som vi ledet. De følte seg usikre på hvordan man kan skape et godt samarbeid med hjemmet. Vi ble derfor inspirert til å skrive en bok basert på vår erfaring med lese- og skriveopplæring. Vi vil takke redaktør Hallvard Aamlid som har hatt tro på prosjektet helt fra starten, samt Fagbokforlaget som tildelte et avgjørende stipend til arbeidet. Takk til studentene som stimulerte oss til å skrive boken. Vi ønsker også å takke Per Henning Uppstad ved Lesesenteret, Universitetet i Stavanger og Trude Saltvedt i Utdanningsdirektoratet for viktige innspill i arbeidet. Avslutningsvis ønsker vi også å takke barna våre og deres lærere, som har vist oss verdien av god kommunikasjon i møtet mellom hjem og skole. Vi håper at boken er relevant både for praksisfelt og lærerutdanning.

